text: e-colònies.cat : Comunicat de l'ACCAC davant la sentència del Tribunal Suprem
  Davant de la sentència dictada pel Tribunal Suprem en relació al procés obert contra els líders civils i polítics catalans, l'Associació de cases de colònies i albergs de Catalunya, volem mostrar el nostre rebuig i preocupació pel que representa el posicionament final dels organismes judicials.
  La nostra organització, grup d'empreses i entitats compromeses amb l'educació, ha estat amatent al pronunciament judicial davant d'uns fets politics, els quals considerem no han de comportar una resolució condemnatòria en aquests termes, de la mateixa manera que s'han posicionat múltiples organitzacions internacionals. Un estat de dret ha de garantir escenaris favorables per a l'exercici dels drets fonamentals i de les llibertats.
  També volem fer arribar la nostra solidaritat i escalf en aquests moments tan difícils a les persones empresonades, exiliades, així com a les seves famílies i amistats.
  L'ACCAC també s'ha adherit al manifest "Davant la sentència del procés - Una crida a la llibertat com a espai de consens", al qual han donat suport més de cinc centes entitats i organitzacions de la societat civil, com a mostra de rebuig a la sentència i on es denuncien les "conseqüències greus que aquesta té sobre els drets polítics de la ciutadania i els drets de manifestació, d'expressió, de lliure associació i de dissidència política, suposant un retrocés per la qualitat democràtica de la nostra societat".